ai4bharat/Pralekha huggingface dataset:
ബ്രിക്സ് രാജ്യങ്ങളായ ബ്രസീല്, റഷ്യ, ഇന്ത്യ, ചൈന, ദക്ഷിണാഫ്രിക്ക എന്നിവ പ്രാദേശിക വ്യോമയാനസഹകരണത്തിന ്ധാരണാപത്രം ഒപ്പുവയ്ക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര് കേന്ദ്ര മന്ത്രിസഭ അനുമതി നല്കി.
സവിശേഷഗുണങ്ങള്:-
വ്യോമയാനമേഖലയിലെ സഹകരണത്തിന് ഒരു സ്ഥാപനവല്കൃത ചട്ടക്കൂട് ഉണ്ടാകുന്നത് ബ്രിക്സ് രാജ്യങ്ങള്ക്ക് ഗുണകരമാക്കുക എന്നതാണ് ലക്ഷ്യം. സഹകരണത്തിന് താഴെപ്പറയുന്ന മേഖലകള് നിശ്ചയിച്ചിട്ടുണ്ട്:-
' മേഖലാതല സേവനത്തിലെ പൊതുനയങ്ങളും നല്ല രീതികളും
' പ്രാദേശിക വിമാനത്താവളങ്ങള്
' വിമാനത്താവള പശ്ചാത്തല സൗകര്യ പരിപാലനവും വ്യോമഗതാഗത നിയന്ത്രണ സേവനങ്ങളും.
' നിയന്ത്രണ ഏജന്സികള് തമ്മിലുള്ള സാങ്കേതിക സഹകരണം.
' നവീനാശയം.
' ആഗോള പദ്ധതികള് ഉള്പ്പെടെ പാരിസ്ഥിതിക സുസ്ഥിരത,
' യോഗ്യതയും പരിശീലനവും.
' പരസ്പരം തീരുമാനിക്കുന്ന മറ്റ് മേഖലകള്.
അനന്തരഫലം:-
ഇന്ത്യയും ബ്രിക്സ് അംഗരാജ്യങ്ങളും തമ്മിലുള്ള വ്യോമയാന ബന്ധങ്ങളിലെ പ്രധാനപ്പെട്ട നാഴികക്കല്ലാകും ഈ ധാരണാപത്രം. ബ്രിക്സ് രാജ്യങ്ങളുമായി വ്യാപാരം, നിക്ഷേപം, വിനോദസഞ്ചാരം, സാംസ്ക്കാരികവിനിമയം എന്നിവ കുടുതല് മെച്ചമാക്കുന്നതിനു പ്രേരണയായിത്തീരാനുള്ള ശേഷിയും ഈ ധാരണാപത്രത്തിനുണ്ട്.
പ്രധാനമന്ത്രിയുടെ ഓഫീസ്
സിവിൽ സർവീസ് ഫൌണ്ടേഷൻ കോഴ്സിന്റെ സമാപന ചടങ്ങിനെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ഇന്ന്  ന് ഉച്ചയ്ക്ക് 12 മണിക്ക് ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷനിൽ  യുടെ 96-ാമത് കോമൺ ഫൗണ്ടേഷൻ കോഴ്സിന്റെ മൂല്യനിർണ്ണയ ചടങ്ങിൽ വീഡിയോ കോൺഫറൻസിംഗിലൂടെ സംസാരിക്കും. പ്രധാനമന്ത്രി പുതിയ കായിക സമുച്ചയത്തിന്റെ ഉദ്ഘാടനം നിർവ്വഹിക്കുകയും നവീകരിച്ച ഹാപ്പി വാലി കോംപ്ലക്സ് രാഷ്ട്രത്തിന് സമർപ്പിക്കുകയും ചെയ്യും.
മിഷൻ കർമ്മയോഗിയുടെ തത്വങ്ങളെ അടിസ്ഥാനമാക്കി പുതിയ അധ്യാപന- പരിശീലന രീതിയിലും രൂപകൽപന ചെയ്തതാണ് , 96-ാമത് ഫൗണ്ടേഷൻ കോഴ്സ്. അക്കാദമിയിൽ ഇത്തരത്തിലുള്ള ആദ്യത്തെ കോമൺ ഫൗണ്ടേഷൻ കോഴ്സിണിത് . 16 സർവീസുകളിലും 3 റോയൽ ഭൂട്ടാൻ സർവീസുകളും  നിന്നുള്ള 488 ഓഫിസർ ട്രെയിനികൾ ഇതിൽ ഉൾപ്പെടുന്നു.
യുവത്വമാർന്ന ബാച്ചിന്റെ സാഹസികവും നൂതനവുമായ മനോഭാവം പ്രയോജനപ്പെടുത്തുന്ന തരത്തിലാണ് മിഷൻ കർമ്മയോഗിയുടെ തത്വങ്ങളാൽ നയിക്കപ്പെടുന്ന പുതിയ അധ്യാപനരീതി രൂപകൽപ്പന ചെയ്തിട്ടുള്ളത്. "സബ് കാ പ്രയാസ്" എന്ന ആശയത്തിൽ പത്മ അവാർഡ് ജേതാക്കളുമായുള്ള ആശയവിനിമയം, ഗ്രാമീണ ഇന്ത്യയുടെ ആഴത്തിലുള്ള അനുഭവത്തിനായി ഗ്രാമ സന്ദർശനം തുടങ്ങിയ സംരംഭങ്ങളിലൂടെ ഓഫീസർ ട്രെയിനികളെ ഒരു പൊതുസേവകനാക്കി മാറ്റുന്നതിന് ഊന്നൽ നൽകിയിട്ടുണ്ട്. ഓഫീസർ ട്രെയിനികൾ വിദൂര/അതിർത്തി പ്രദേശങ്ങളിലെ ഗ്രാമങ്ങൾ സന്ദർശിച്ച് ഈ പ്രദേശങ്ങളിൽ താമസിക്കുന്നവർ നേരിടുന്ന വെല്ലുവിളികൾ മനസ്സിലാക്കി. തുടർച്ചയായ ഗ്രേഡഡ് ലേണിംഗ്, സെൽഫ് ഗൈഡഡ് ലേണിംഗ് എന്നീ തത്വങ്ങളുമായി പൊരുത്തപ്പെടുന്ന രീതിയിലാണ് പാഠ്യപദ്ധതിക്ക് മോഡുലാർ സമീപനം സ്വീകരിച്ചിട്ടുള്ളത് . ആരോഗ്യ പരിശോധനകൾക്ക് പുറമേ, 'പരീക്ഷാഭാരമുള്ള വിദ്യാർത്ഥി'യെ 'ആരോഗ്യമുള്ള യുവജന സിവിൽ സർവീസ്' ആയി മാറ്റുന്നതിന് പിന്തുണ നൽകുന്നതിനായി ഫിറ്റ്നസ് ടെസ്റ്റുകളും നടത്തി. 488 ഓഫീസർ ട്രെയിനികൾക്കും ക്രാവ് മാഗയിലും മറ്റ് വിവിധ കായിക ഇനങ്ങളിലും ഫസ്റ്റ് ലെവൽ പരിശീലനം നൽകി.
(ND
രാഷ്ട്രപതിയുടെ കാര്യാലയം
ഫക്രുദ്ദീന് അലി അഹമ്മദിന് അദ്ദേഹത്തിന്റെ ജന്മ വാര്ഷികത്തില് രാഷ്ട്രപതി പ്രണാമമര്പ്പിച്ചു
(ന്യൂ ഡൽഹി: മെയ് 13, 2022
രാഷ്ട്രപതി ശ്രീ. രാം നാഥ് കോവിന്ദ് മുന് രാഷ്ട്രപതി ഫക്രുദ്ദീന് അലി അഹമ്മദിന് അദ്ദേഹത്തിന്റെ ജന്മ വാര്ഷികത്തില് ഇന്ന്  രാഷ്ട്രപതി ഭവനില് പ്രണാമമര്പ്പിച്ചു. ഫക്രുദ്ദീന് അലി അഹമ്മദിന്റെ ഛായാചിത്രത്തിനു മുമ്പില് രാഷ്ട്രപതി പുഷ്പാർച്ചന നടത്തി.
ആരോഗ്യ, കുടുംബക്ഷേമ മന്ത്രാലയം
തുടർച്ചയായ മൂന്നാം ദിവസവും രാജ്യത്ത്ഒരു ലക്ഷത്തിൽ താഴെ പ്രതിദിന രോഗികൾ
60 ദിവസങ്ങൾക്ക് ശേഷം,രാജ്യത്ത് ചികിത്സയിലുള്ള കോവിഡ് രോഗികളുടെ എണ്ണം 12 ലക്ഷത്തിൽ താഴെ
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 63,463 പേരുടെ കുറവ്.
തുടർച്ചയായ 28- മത് ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്ന വരെക്കാൾ കൂടുതൽ
ദേശീയതലത്തിലെ രോഗമുക്തി നിരക്ക് 94.77% ആയി ഉയർന്നു
പ്രതിദിന രോഗ സ്ഥിരീകരണ നിരക്ക് നിലവിൽ 4.69%.
തുടർച്ചയായ 17-മത് ദിവസവും ഇത് 10 ശതമാനത്തിൽ താഴെ
രാജ്യ വ്യാപകമായി ഇത് വരെ 24 കോടിയിലധികം ഡോസ് വാക്സിൻ നൽകി
കഴിഞ്ഞ 24 മണിക്കൂറിൽ രാജ്യത്ത് 94,052 പേർക്ക് കോവിഡ് റിപ്പോർട്ട് ചെയ്തു. തുടർച്ചയായ മൂന്നാം ദിവസവും രാജ്യത്ത് ഒരു ലക്ഷത്തിൽ താഴെയാണ് രോഗികൾ. കേന്ദ്ര സംസ്ഥാന ഗവൺമെന്റ്കളുടെ സംയോജിത പ്രവർത്തനഫലമായാണിത്
രാജ്യത്ത് കോവിഡ് ചികിത്സയിൽ ഉള്ളവരുടെ എണ്ണം തുടർച്ചയായി കുറഞ്ഞുകൊണ്ട് ,11,67,952 ആയി. തുടർച്ചയായ പത്താം ദിവസവും ചികിത്സയിൽ ഉള്ളവരുടെ എണ്ണം 20 ലക്ഷത്തിൽ താഴെ.
രാജ്യത്ത് ആകെ രോഗികളുടെ എണ്ണത്തിന്റെ 4% ആണിത്.
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 63,463 കുറവ് രേഖപ്പെടുത്തി .
തുടർച്ചയായ 28 മത് ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്ന വരെക്കാൾ കൂടുതൽ. കഴിഞ്ഞ 24 മണിക്കൂറിൽ 1,51,367 പേർ രോഗ മുക്തരായി.കഴിഞ്ഞ 24 മണിക്കൂറിലെ പ്രതിദിന കേസുകളെക്കാൾ 57,315 കൂടുതൽ പേർക്ക് രോഗം ഭേദമായി.മഹാമാരിയുടെ ആരംഭം മുതൽ ഇതുവരെ രാജ്യത്ത് ആകെ രോഗം ഭേദമായവരുടെ എണ്ണം 2,76,55,493 ആണ്. കഴിഞ്ഞ 24മണിക്കൂറിൽ 1,51,367 പേർ രോഗ മുക്തരായി.രോഗമുക്തി നിരക്ക് ഉയർന്നു 94.77% ആയി.
കഴിഞ്ഞ 24 മണിക്കൂറിൽ 20,04,690 പരിശോധനകൾ നടത്തി.
രാജ്യത്ത് ഇതുവരെ 37.21 കോടിയിലധികം  പരിശോധനകൾ നടത്തി.
പ്രതിവാര രോഗ സ്ഥിരീകരണ നിരക്കിൽ തുടർച്ചയായ കുറവ് രേഖപ്പെടുത്തുന്നു. നിലവിൽ പ്രതിവാര രോഗ സ്ഥിരീകരണ നിരക്ക് 5.43% ആയി കുറഞ്ഞു.പ്രതിദിന പോസിറ്റിവിറ്റി നിരക്ക് 4.69% ആയി കുറഞ്ഞു. തുടർച്ചയായ 17- മത് ദിവസവും ഇത് 10 ശതമാനത്തിൽ താഴെയാണ്.
രാജ്യവ്യാപക വാക്സിനേഷൻ യജ്ഞത്തിന്റെ ഭാഗമായി ഇതുവരെ 24 കോടിയിലധികം ഡോസ് വാക്സിൻ നൽകി.ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 33,82,775 സെഷനുകളിലായി രാജ്യവ്യാപകമായി ആകെ 24,27,26,693 കോവിഡ് 19 വാക്സിൻ ഡോസുകൾ ഇന്ന് വരെ നൽകി. കഴിഞ്ഞ 24 മണിക്കൂറിൽ 33,79,261 വാക്സിൻ ഡോസ് നൽകി.
പ്രധാനമന്ത്രിയുടെ ഓഫീസ്
എസ്സിഒ ഉച്ചകോടിയിൽ പങ്കെടുക്കാൻ പ്രധാനമന്ത്രി സമർഖണ്ഡിലെത്തി
ഷാങ്ഹായ് കോർപ്പറേഷൻ ഓർഗനൈസേഷന്റെ  രാഷ്ട്ര നേതാക്കളുടെ 22-ാമത് സമ്മേളനത്തിൽ പങ്കെടുക്കാൻ ഉസ്ബെക്കിസ്ഥാൻ പ്രസിഡന്റ് ഷവ്കത് മിർസിയോയേവിന്റെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി ഉസ്ബെക്കിസ്ഥാനിലെ സമർഖണ്ഡിൽ എത്തി.
സമർഖണ്ഡിൽ എത്തിയ പ്രധാനമന്ത്രിയെ ഉസ്ബെക്കിസ്ഥാൻ പ്രധാനമന്ത്രി അബ്ദുല്ല അരിപോവും നിരവധി മന്ത്രിമാരും സമർഖണ്ഡ് മേഖലയിലെ ഗവർണറും ഉസ്ബെക്കിസ്ഥാൻ ഗവണ്മെന്റിലെ മറ്റ് മുതിർന്ന ഉദ്യോഗസ്ഥരും ചേർന്ന് വിമാനത്താവളത്തിൽ സ്വീകരിച്ചു.
2022 സെപ്റ്റംബർ 16 ന്, പ്രധാനമന്ത്രി എസ്സിഒ ഉച്ചകോടിയിൽ പങ്കെടുക്കും. ഉസ്ബെക്കിസ്ഥാൻ പ്രസിഡന്റുമായും ഉച്ചകോടിയിൽ പങ്കെടുക്കുന്ന മറ്റ് ചില നേതാക്കളുമായും അദ്ദേഹം ഉഭയകക്ഷി കൂടിക്കാഴ്ചകളും നടത്തും.
-ND-
(
പ്രധാനമന്ത്രിയുടെ ഓഫീസ്
രാജസ്ഥാനിലെ നാഥ്ദ്വാരയിലുള്ള ശ്രീനാഥ്ജി ക്ഷേത്രത്തിൽ പ്രധാനമന്ത്രി ദർശനവും പൂജയും നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് രാജസ്ഥാനിലെ നാഥ്ദ്വാരയിലുള്ള ശ്രീനാഥ്ജി ക്ഷേത്രത്തിൽ പൂജയും ദർശനവും നടത്തി. അദ്ദേഹം ക്ഷേത്ര പൂജാരിമാരുമായി ആശയവിനിമയം നടത്തുകയും ശ്രീനാഥിന് ഭേത് പൂജ നിർവ്വഹിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
“നാഥദ്വാരയിൽ ശ്രീനാഥ്ജിയുടെ ദർശനവും അനുഗ്രഹവും ലഭിക്കാനുള്ള ഭാഗ്യം ലഭിച്ചു. അദ്ദേഹത്തിന് രാജ്യത്തെ ജനങ്ങളുടെ മികച്ച ആരോഗ്യത്തിനും ക്ഷേമത്തിനുമായി പ്രാർത്ഥിക്കുകയും ചെയ്തു. "
-ND-
(
ഉപരാഷ്ട്രപതിയുടെ കാര്യാലയം
ഭാവിയിൽ ഉണ്ടാകാനിടയുള്ള എല്ലാത്തരം മഹാമാരികളെയും നേരിടുന്നതിനായി ഗവേഷണ പ്രവർത്തനങ്ങൾ ശക്തിപ്പെടുത്താൻ ഡിആർഡിഒ ശാസ്ത്രജ്ഞരോട് ഉപരാഷ്ട്രപതി ആവശ്യപ്പെട്ടു
(ന്യൂഡൽഹി, ആഗസ്റ്റ് 30, 2021
ഡിആർഡിഒ ലബോറട്ടറി ആയ ഡിഫൻസ് ഇൻസ്റ്റിറ്റ്യൂട്ട് ഓഫ് ഫിസിയോളജി ആൻഡ് അലൈഡ് സയൻസസ്  ലെ ശാസ്ത്രജ്ഞരും, മുൻനിര പോരാളികളും കോവിഡ് മഹാമാരിയ്ക്കെതിരായ പോരാട്ടത്തിൽ നൽകിയ സംഭാവനകളെ ഉപരാഷ്ട്രപതി ശ്രീ എം വെങ്കയ്യനായിഡു ഇന്ന് അഭിനന്ദിച്ചു. ഭാവിയിൽ ഉണ്ടാകാനിടയുള്ള സമാനമായ മഹാമാരികളെ ഫലപ്രദമായി നേരിടുന്നതിനായി തങ്ങളുടെ ഗവേഷണ പ്രവർത്തനങ്ങൾ ശക്തിപ്പെടുത്താനും അദ്ദേഹം അവർക്ക് നിർദ്ദേശം നൽകി.
DIPAS ലെ 25 ഓളം ശാസ്ത്രജ്ഞർ, സാങ്കേതിക പ്രവർത്തകർ എന്നിവരെയാണ് ശ്രീ നായിഡു ഉപരാഷ്ട്രപതി നിവാസിലേക്ക് ക്ഷണിച്ചത്. ഡി ആർ ഡി ഒ ചെയർമാൻ ഡോ. ജി സതീഷ് റെഡ്ഢിയും അവരോടൊപ്പം എത്തിയിരുന്നു.
കോവിഡ്-19 ചികിത്സ, നിയന്ത്രണം എന്നിവയ്ക്ക് ആവശ്യമായ നിരവധി തദ്ദേശീയ ഉൽപ്പന്നങ്ങൾ വികസിപ്പിച്ച DIPAS, മറ്റു ഡിആർഡിഒ ലബോറട്ടറികൾ എന്നിവയെ ആശയവിനിമയത്തിനിടെ ഉപരാഷ്ട്രപതി അഭിനന്ദിച്ചു.
കോവിഡ്-19 ചികിത്സ, നിയന്ത്രണം എന്നിവയ്ക്കായി ഡിആർഡിഒ ലബോറട്ടറികൾ തദ്ദേശീയമായി വികസിപ്പിച്ച ഉത്പന്നങ്ങൾ, യന്ത്രങ്ങൾ എന്നിവയെപ്പറ്റി ഡോക്ടർ സതീഷ് റെഡ്ഡി ഉപരാഷ്ട്രപതിക്ക് മുൻപിൽ വിശദീകരിച്ചു.
DIPAS ഡയറക്ടർ ഡോക്ടർ രാജീവ് വാർഷ്ണിയും ചടങ്ങിൽ സന്നിഹിതനായിരുന്നു.
ബഹിരാകാശ വകുപ്പ്
ഇന്ത്യയുടെ വാര്ത്താ വിനിമയ ഉപഗ്രഹം ജിസാറ്റ്-30 വിജയകരമായി വിക്ഷേപിച്ചു
ഇന്ത്യയുടെ അതിനൂതന വാര്ത്താവിനിമയ ഉപഗ്രഹംജിസാറ്റ്-30 ഫ്രഞ്ച് ഗയാനയിലെ കൂറോ വിക്ഷേപണ കേന്ദ്രത്തില് നിന്ന് വിജയകരമായി വിക്ഷേപിച്ചു. ഇന്ത്യന് സമയം പുലര്ച്ചെ 2.35 ന് ഏരിയന് 5എ-25ഐ റോക്കറ്റ് ഉപയോഗിച്ചാണ് ഉപഗ്രഹംവിക്ഷേപിച്ചത്.
3357 കിലോഗ്രാം ഭാരമുള്ളതാണ്ജിസാറ്റ്-30ഉപഗ്രഹം. നിലവില്കാലാവധി കഴിഞ്ഞ ഇന്സാറ്റ് -4എ യ്ക്ക് പകരമായിവിക്ഷേപിച്ച ജിസാറ്റ്-30 ന് 15 വര്ഷമാണ്കാലയളവ്. കെ.യു. ബാന്ഡിലുള്ള വാര്ത്താവിനിമയം ഇന്ത്യയിലും സി ബാന്ഡിലുള്ള വാര്ത്താവിനിമയം ഗള്ഫ്രാജ്യങ്ങള്, ഏഷ്യന് ഭൂഖണ്ഡം, ഓസ്ട്രേലിയതുടങ്ങിയഇടങ്ങളിലുംഈ ഉപഗ്രഹംവഴി ലഭ്യമാണെന്ന്ഐ.എസ്.ആര്.ഒ. ചെയര്മാന് ഡോ. കെ. ശിവന് പറഞ്ഞു.
പേടകത്തില് നിന്ന് ഉപഗ്രഹംവിജയകരമായിവേര്പെട്ടെന്നും, ഉപഗ്രഹം അതിന്റെ ദൗത്യത്തിലേയ്ക്ക് ഉടന് പ്രവേശിക്കുമെന്നും അദ്ദേഹം അറിയിച്ചു.
, ഇ ഗവേണന്സ് മുതലായവയ്ക്ക്ജിസാറ്റ്-30 മുതല്ക്കൂട്ടാണ്.
ND/MRD
രാജ്യരക്ഷാ മന്ത്രാലയം
സെയ്ഷെൽസിൽ നടന്ന കംബൈൻഡ് മാരിടൈം ഫോഴ്സ്സ് അഭ്യാസത്തിൽ INS സുനൈന പങ്കെടുത്തു
ന്യൂ ഡൽഹി: സെപ്റ്റംബർ 28, 2022
കംബൈൻഡ് മാരിടൈം ഫോഴ്സ്സ്  സെപ്റ്റംബർ 24 മുതൽ 27 വരെ സെയ്ഷെൽസിൽ സംഘടിപ്പിച്ച കാര്യക്ഷമതാ വികസന സൈനിക അഭ്യാസമായ ഓപ്പറേഷൻ സതേൺ റെഡിനെസിൽ INS സുനൈന പങ്കെടുത്തു. US NAVCENT  വൈസ് അഡ്മിറൽ ബ്രാഡ് കൂപ്പർ ഇന്ത്യൻ നാവികസേനയെ CMF ലേക്ക് സ്വാഗതം ചെയ്തു. ആദ്യമായാണ് CMF ആഭിമുഖ്യത്തിലുള്ള സൈനികാഭ്യാസത്തിൽ ഇന്ത്യൻ നാവികസേനയുടെ കപ്പൽ പങ്കെടുക്കുന്നത്.
പങ്കെടുക്കുന്ന രാജ്യങ്ങളുടെ പ്രതിനിധികളുടെ സജീവ പങ്കാളിത്തത്തോടെ സംഘടിപ്പിച്ച സംവേദനാത്മക ചർച്ചയുടെ ഭാഗമായി ഇന്ത്യൻ നാവികസേനയുടെ നേതൃത്വത്തിൽ സമുദ്ര സ്വാധീന മേഖലാ അവബോധം സംബന്ധിച്ച പരിശീലന പ്രഭാഷണവും നടന്നു. ഇന്ത്യൻ നാവിക സംഘത്തിന്റെ പിന്തുണയോടെ സെയ്ഷെൽസ് സ്പെഷ്യൽ ഫോഴ്സിന്റെ നേതൃത്വത്തിൽ HMS മോൺട്രോസ് പങ്കെടുത്ത വിസിറ്റ് ബോർഡ് സെർച്ച് ആൻഡ് സീഷർ  പ്രവർത്തനങ്ങളെക്കുറിച്ചുള്ള തത്സമയ പ്രദർശനവും ഉണ്ടായിരുന്നു.
വിശിഷ്ട സന്ദർശക പ്രദർശനത്തിന്റെ ഭാഗമായാണ് പരിപാടി സംഘടിപ്പിച്ചത്. റിപ്പബ്ലിക് ഓഫ് സെയ്ഷെൽസ് പ്രസിഡന്റ് ശ്രീ വേവൽ രാംകലവാനും CMF അംഗരാജ്യങ്ങളിലെ മുതിർന്ന ഉദ്യോഗസ്ഥരും സന്നിഹിതരായിരുന്നു.
RRTN/SKY
(Visitor Counter : 88
മന്ത്രിസഭ
ഗുണമേന്മയുള്ള തുണിത്തരങ്ങളുമായി ബന്ധപ്പെട്ട മേഖലയിൽ സഹകരിക്കാൻ, ഇന്ത്യയും ജപ്പാനും തമ്മിലുള്ള ധാരണാപത്രം മന്ത്രിസഭ അംഗീകരിച്ചു
(ജാപ്പനീസ് വിപണിയിൽ ലഭ്യമാകുന്ന ഇന്ത്യൻ തുണിത്തരങ്ങളുടെയും വസ്ത്രങ്ങളുടെയും ഗുണനിലവാരവും പരിശോധനയും മെച്ചപ്പെടുത്തുന്നതിനായി ഇന്ത്യൻ ടെക്സ്റ്റൈൽസ് കമ്മിറ്റിയും ജപ്പാനിലെ നിസ്സെൻകെൻ ക്വാളിറ്റി ഇവാലുവേഷൻ സെന്ററും തമ്മിൽ ധാരണാപത്രം ഒപ്പിടാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നല്കി.
ജപ്പാനിലെ നിസ്സെൻകെൻ ക്വാളിറ്റി ഇവാലുവേഷൻ സെന്ററിന്റെ ഇന്ത്യയിലെ പങ്കാളിയായി ടെക്സ്റ്റൈൽ കമ്മിറ്റിയെ അംഗീകരിക്കാനും ഗുണമേന്മാ പരീക്ഷണം പരിശോധന എന്നിവയുടെ സേവന ദാതാക്കളായി ചുമതലപ്പെടുത്താനും ധാരണയായി. ഭാവിയിൽ വസ്ത്ര മേഖലയുമായി ബന്ധപ്പെട്ട് ആഭ്യന്തര-വിദേശ ഇടപാടുകാർക്കും ഉപഭോക്താക്കൾക്കും ആവശ്യമായി വരുന്ന സാങ്കേതിക പരിശോധനകൾക്കും ഈ സംവിധാനം സഹായകമായിരിക്കും.
രാജ്യരക്ഷാ മന്ത്രാലയം
തേജസില് പറന്ന ആദ്യരാജ്യരക്ഷാമന്ത്രിയായി രാജ്നാഥ്സിംഗ്
ഇന്ത്യതദ്ദേശീയമായി നിര്മ്മിച്ച ഭാരംകുറഞ്ഞ വിവിധോദ്ദേശ്യയുദ്ധവിമാനമായ'തേജസ്'-ല് രാജ്യരക്ഷാ മന്ത്രി ശ്രീ. രാജ്നാഥ്സിംഗ്അരമണിക്കൂര് പറന്നു. ബംഗളുരുവിലെ ഹിന്ദുസ്ഥാന് എയ്റോനോട്ടിക്സ്ലിമിറ്റഡ്  വിമാനത്താവളത്തില് നിന്നുമാണ്അദ്ദേഹംഇന്ന്രാവിലെപറന്നത്. ഇതോടെതേജസില്പറന്ന രാജ്യത്തെ ആദ്യ പ്രതിരോധ മന്ത്രിയായിശ്രീ. രാജ്നാഥ്സിംഗ്ചരിത്രത്തില്ഇടം നേടി.എയര്വൈസ്മാര്ഷല് നര്മ്മദേശ്വര് തിവാരിയോടൊപ്പമാണ്, അദ്ദേഹംയുദ്ധവിമാനത്തില് പറന്നത്.
നാലാംതലമുറയില്പ്പെട്ട ഈ വിമാനത്തിലെ പറക്കല്അതീവരസകരവും, പ്രത്യേകതകള് നിറഞ്ഞതായിരുന്നുവെന്നുംശ്രീ. രാജ്നാഥ്സിംഗ്വിശദീകരിച്ചു. മറ്റ്രാജ്യങ്ങള്ക്ക്നല്കാന് സാധിക്കുന്ന തരത്തില്വിവിധോദ്ദേശ്യ യുദ്ധവിമാനങ്ങളുടെ നിര്മ്മാണത്തില് പങ്കുവഹിച്ച എച്ച്.എ.എല്, ഡി.ആര്.ഡി.ഒ, എ.ഡി.എഎന്നീസ്ഥാപനങ്ങളെഅദ്ദേഹംഅഭിനന്ദിച്ചു. ആയുധങ്ങളും, പടക്കോപ്പുകളുംകയറ്റുമതിചെയ്യാനുള്ള നിലയിലേക്ക്രാജ്യംഎത്തിയത്അഭിമാനകരമാണെന്ന്ശ്രീ. രാജ്നാഥ്സിംഗ്പറഞ്ഞു.
രാജ്യത്തെ കര, വ്യോമ, നാവികസേനാ വിഭാഗങ്ങളുടെകഴിവിനേയും, സാമര്ത്ഥ്യത്തെയും, ധൈര്യത്തെയുംരാജ്യരക്ഷാമന്ത്രി അഭിനന്ദിച്ചു. ഹിന്ദുസ്ഥാന് ഏയ്റോനോട്ടിക്സ്ലിമിറ്റഡ്  നിര്മ്മിച്ച തേജസ് യുദ്ധവിമാനം 33 വര്ഷത്തെ നിര്മ്മാണ പരീക്ഷണ കടമ്പകള് കടന്നാണ്സേനയുടെ ഭാഗമായത്.
ND
(Visitor Counter : 85
പ്രധാനമന്ത്രിയുടെ ഓഫീസ്
പ്രധാനമന്ത്രി മഹാലയയിൽ ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി മഹാലയത്തോടനുബന്ധിച്ച് ജനങ്ങളെ അഭിവാദ്യം ചെയ്തു..
ഒരു ട്വീറ്റിൽ പ്രധാനമന്ത്രി പറഞ്ഞു;
"ശുഭോ മഹാലയ!
നാം ദുർഗ്ഗയെ വണങ്ങുകയും നമ്മുടെ ഭൂമിയുടെയും, ജനങ്ങളുടെയും ക്ഷേമത്തിനായി അനുഗ്രഹം തേടുകയും ചെയ്യുന്നു. വരും നാളുകളിലും ഏവർക്കും സന്തോഷവും ആരോഗ്യവും ഉണ്ടാകട്ടെ. "
പ്രധാനമന്ത്രിയുടെ ഓഫീസ്
വാരണാസി ആസ്ഥാനമായുള്ള സര്ക്കാര് ഇതര സംഘടനകളുമായി  പ്രധാനമന്ത്രി നാളെ ആശയവിനിമയം നടത്തും
(ലോക്ക്ഡൗൺ കാലത്ത് ഭക്ഷണവിതരണത്തിനും മറ്റു കാര്യങ്ങള്ക്കും വേണ്ട സഹായങ്ങള് നല്കുന്നതിനായി ഈ സംഘടനകള് നടത്തിയ പരിശ്രമങ്ങള് പ്രധാനമന്ത്രി ചര്ച്ചചെയ്യുകയും പ്രദര്ശിപ്പിക്കുകയും ചെയ്യും
ന്യൂഡല്ഹി; 2020 ജൂലൈ 08
കോവിഡ് മഹാമാരിയുടെ പശ്ചാത്തലത്തില് ലോക്ക്ഡൗൺ നടപ്പാക്കിയപ്പോള് വാരണാസിയിലെ താമസക്കാരും സാമൂഹിക സംഘടനകളിലെ അംഗങ്ങളും തങ്ങളുടെ സ്വന്തം പ്രയത്നത്തിനാലും ഒപ്പം ജില്ലാ ഭരണകൂടങ്ങള് നല്കിയ സഹായം കൊണ്ടും ആവശ്യക്കാര്ക്കെല്ലാം സമയത്തിന് ഭക്ഷണം ലഭ്യമാക്കുന്നുവെന്ന് ഉറപ്പാക്കി. പ്രധാനമന്ത്രി ശ്രീ നരേന്ദ്രമോദി നാളെ വിഡിയോ കോണ്ഫറന്സിംഗിലൂടെ അത്തരം സംഘടനകളുടെ പ്രതിനിധികളുമായി അവരുടെ അനുഭവങ്ങളെക്കുറിച്ച് ചര്ച്ചനടത്തുകയും അവരുടെ പ്രയത്നങ്ങള് പ്രദര്ശിപ്പിക്കുകയും ചെയ്യും.
അടച്ചിടല് സമയത്ത് വാരണാസിയിലെ നൂറിലേറെ സംഘടനകള് ജില്ലാ ഭരണകൂടത്തിന്റെ സഹായത്തോടെയും ഒപ്പം വ്യക്തിപരമായ പരിശ്രമങ്ങളിലൂടെയും ഏകദേശം 20 ലക്ഷം ഭക്ഷ്യപാക്കറ്റുകളും 2 ലക്ഷം ഡ്രൈ റേഷന് കിറ്റുകളും വിതരണം ചെയ്തു.
ഭക്ഷ്യവിതരണത്തിന് പുറമെ, മുഖാവരണങ്ങള്, സാനിറ്റൈസറുകള് തുടങ്ങിയവയും ഈ സംഘടനകൾ വിതരണം ചെയ്തിരുന്നു. ജില്ലാ ഭരണകൂടം അവരെ 'കൊറോണാ പോരാളികള്' എന്ന് ആദരിക്കുകയും ചെയ്തു
മന്ത്രിസഭ
2019 ലെലോക്സഭാ പൊതുതിരഞ്ഞെടുപ്പിനുള്ളവിജ്ഞാപനം പുറപ്പെടുവിച്ചതിന് മന്ത്രിസഭയുടെഅംഗീകാരം
2019 ലെ ജനപ്രാതിനിധ്യ നിയമത്തിന്റെ 14-ാം വകുപ്പിന്റെരണ്ടാം ഉപവകുപ്പ് പ്രകാരം2019 ലെ ലോക്സഭാ പൊതുതിരഞ്ഞെടുപ്പിനുള്ളവിജ്ഞാപനം പുറപ്പെടുവിച്ചതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംഅംഗീകാരം നല്കി. തിരഞ്ഞെടുപ്പ് കമ്മിഷന് ശുപാര്ശചെയ്യുന്ന തീയതികളില് പാര്ലമെന്റ്മണ്ഡലങ്ങളില് നിന്ന് ലോക്സഭാംഗങ്ങളെ തിരഞ്ഞെടുക്കുന്നതിനും തുടര്ന്നുള്ള നടപടി ക്രമങ്ങള്ക്കും വേണ്ടിയാണിത്.വിജ്ഞാപനം പുറപ്പെടുവിക്കുന്നതോടെ 17-ാമത് ലോകസഭാരൂപീകരണത്തിനുള്ള പ്രക്രിയയ്ക്ക്തുടക്കംകുറിക്കും.
ND/MRD
(Visitor Counter : 70
PIB Headquarters
തപാല് അദാലത്ത് ഈ മാസം 27 ന്
തിരുവനന്തപുരം സൗത്ത് പോസ്റ്റല് ഡിവിഷനിലെ തപാല് അദാലത്ത് ഈ മാസം 27 ന്  ഉച്ചയ്ക്ക് ശേഷം 3 മണിക്ക് തിരുവനന്തപുരം സൗത്ത് ഡിവിഷണല് ആഫീസില് വച്ച് നടക്കും. തിരുവനന്തപുരം സൗത്ത് ഡിവിഷനിലെ തപാല് സേവനങ്ങളെ സംബന്ധിച്ച പൊതുജനങ്ങളുടെ പരാതികള് അദാലത്തില് സമര്പ്പിക്കാവുന്നതാണ്. പരാതികള് 2017 ഫെബ്രുവരി 17-ാം തീയതിയ്ക്കകം കിട്ടത്തക്കവിധം ''ശ്രീ. ബി. പദ്മകുമാര്, സൂപ്രണ്ട് ഓഫ് പോസ്റ്റോഫീസസ്, തിരുവനന്തപുരം സൗത്ത് ഡിവിഷന്, തിരുവനന്തപുരം -36'' എന്ന വിലാസത്തില് അയയ്ക്കണം കവറിനുമുകളില് 'തപാല് അദാലത്ത്' എന്ന് വ്യക്തമായി രേഖപ്പെടുത്തണം.
(കസ്റ്റമര് കെയര് സെന്ററിലോ, ഡിവിഷന് തലത്തിലോ മുന്പ് സ്വീകരിച്ച് ഇതുവരെ പരിഹാരം കാണാന് കഴിയാത്ത പരാതികള് മാത്രമേ അദാലത്തിന്റെ പരിഗണനയ്ക്കായി സ്വീകരിക്കുകയുള്ളൂ. സര്വ്വീസിനെ സംബന്ധിക്കുന്ന സാധാരണ പരാതികളും, ആദ്യമായി സമര്പ്പിക്കുന്ന പരാതികളും അദാലത്തില് പരിഗണിക്കുന്നതല്ല. അത്തരം പരാതികള് വ്യവസ്ഥാപിത മാര്ഗ്ഗത്തില് തന്നെ പരിഗണിക്കുന്നതാണ്.
രാജ്യരക്ഷാ മന്ത്രാലയം
മാറിക്കൊണ്ടിരിക്കുന്ന ആഗോളസാഹചര്യത്തിൽ സമുദ്രസജ്ജീകരണം ദേശീയതാൽപ്പര്യം സംരക്ഷിക്കേണ്ട വിധത്തിലാകണം: ഇന്ത്യൻ കോസ്റ്റ് ഗാർഡിന്റെ 39-ാമത് കമാൻഡേഴ്സ് കോൺഫറൻസിൽ രക്ഷാ മന്ത്രി
ഇന്ത്യൻ കോസ്റ്റ് ഗാർഡിന്റെ  മൂന്ന് ദിവസത്തെ 39-ാമത് കമാൻഡേഴ്സ് കോൺഫറൻസ് 2022 മെയ് 30-ന് ന്യൂ ഡൽഹിയിൽ രക്ഷാ മന്ത്രി ശ്രീ രാജ്നാഥ് സിംഗ് ഉദ്ഘാടനം ചെയ്തു.
(നിരന്തരം മാറിക്കൊണ്ടിരിക്കുന്ന ആഗോള സാഹചര്യത്തിൽ, രാജ്യത്തിന്റെ സാമ്പത്തികവും തന്ത്രപരവുമായ താൽപ്പര്യങ്ങൾ സംരക്ഷിക്കുന്നതിനായി സമുദ്രസജ്ജീകരണം നിലനിർത്തേണ്ടതിന്റെ ആവശ്യകതയെക്കുറിച്ച് രക്ഷാ മന്ത്രി തന്റെ പ്രസംഗത്തിൽ ഊന്നിപ്പറഞ്ഞു.
തീരസുരക്ഷ ശക്തിപ്പെടുത്തുന്നതിൽ പ്രധാന പങ്കുവഹിച്ച കോസ്റ്റ് ഗാർഡിനെ ശ്രീ രാജ്നാഥ് സിംഗ് അഭിനന്ദിച്ചു. ഈ ശ്രമങ്ങൾ കാരണം, 2008 ലെ മുംബൈ ആക്രമണത്തിന് ശേഷം കടൽ വഴിയിൽ നിന്നുള്ള ഒരു ഭീകരപ്രവർത്തനത്തിനും രാജ്യം സാക്ഷ്യം വഹിച്ചിട്ടില്ലെന്നും അദ്ദേഹം പറഞ്ഞു.
ഇന്ത്യയുടെ സമുദ്രസുരക്ഷയുടെ സുപ്രധാന ഘടകമായി ഇന്തോ-പസഫിക്കിനെ വിശേഷിപ്പിച്ചുകൊണ്ട് ഈ മേഖലയുടെ സ്വതന്ത്രവും തുറന്നതുമായ പ്രാധാന്യത്തെക്കുറിച്ചുള്ള തന്റെ കാഴ്ചപ്പാടുകൾ രക്ഷാ മന്ത്രി പങ്കുവെച്ചു. ഭൗമ-രാഷ്ട്രീയ പിരിമുറുക്കങ്ങളും തന്ത്രപരമായ താൽപ്പര്യങ്ങളുടെ സംഘർഷവും പരമ്പരാഗത സുരക്ഷാ വെല്ലുവിളികളിലേക്ക് നയിച്ചു. തീവ്രവാദം, മയക്കുമരുന്ന് കടത്ത്, കടൽക്കൊള്ള എന്നിവ ഇന്ന് നമ്മുടെ മുന്നിലുള്ള ചില പാരമ്പര്യേതര വെല്ലുവിളികളാണ്. ഉത്തരവാദിത്തമുള്ള ഒരു നാവിക ശക്തി എന്ന നിലയിൽ, പ്രാദേശികവും ആഗോളവുമായ അഭിവൃദ്ധിക്ക് അത്യന്താപേക്ഷിതമായ, ഭരണാധിഷ്ഠിതവും സമാധാനപരവും സുസ്ഥിരവുമായ അന്തരീക്ഷം സൃഷ്ടിക്കാൻ നമുക്ക് വ്യക്തമായ ഉദ്ദേശമുണ്ട്. ഇത്തരമൊരു സാഹചര്യത്തിൽ കോസ്റ്റ് ഗാർഡിന് വലിയ പങ്ക് വഹിക്കാനുണ്ടെന്നും അദ്ദേഹം പറഞ്ഞു.
ഇന്ത്യൻ മഹാസമുദ്ര മേഖലയിൽ , ഇന്ത്യയുടെ ഭൂമിശാസ്ത്രപരമായ സ്ഥാനം തന്ത്രപരവും സാമ്പത്തികവുമായ കാഴ്ചപ്പാടിൽ നിർണായകമാണ് എന്ന് ശ്രീ രാജ്നാഥ് സിംഗ് പറഞ്ഞു. കടൽ പാതകളുടെ സുരക്ഷിതത്വം ഇന്ത്യയുടെ സാമ്പത്തിക താൽപ്പര്യങ്ങളുമായി നേരിട്ട് ബന്ധപ്പെട്ടിരിക്കുന്നുവെന്ന് മാത്രമല്ല, ഇന്ത്യൻ മഹാസമുദ്ര മേഖലയിലെ മൊത്തത്തിലുള്ള സംരക്ഷകരായി ഇന്ത്യയെ സ്ഥാപിക്കുന്നുവെന്നും അദ്ദേഹം പറഞ്ഞു.
തീരദേശ നിരീക്ഷണ ശൃംഖലയുടെ  രൂപീകരണവും പ്രവർത്തനവും രാജ്യത്തിന്റെ വിശാലമായ തീരപ്രദേശത്തിന്റെ സംരക്ഷണത്തിന് ഉത്തേജനം നൽകിയ മറ്റൊരു നാഴികക്കല്ലാണെന്ന് ശ്രീ രാജ്നാഥ് സിംഗ് പറഞ്ഞു.
ഐസിജി കമാൻഡേഴ്സ് സമ്മേളനം വർഷം തോറും നടത്തപ്പെടുന്ന പരിപാടിയാണ്. എല്ലാ പ്രാദേശിക കമാൻഡർമാരും ഭാവിയിലേക്കുള്ള കർമപദ്ധതി അവതരിപ്പിക്കുകയും വിവിധ നയങ്ങളും തന്ത്രപരമായ പ്രശ്നങ്ങളും ചർച്ച ചെയ്യുകയും ചെയ്യുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രിയ്ക്ക് പാരീസിൽ ഹാർദ്ദമായ സ്വീകരണം
പ്രധാനമന്ത്രി ശ്രീ നരേന്ദ്ര മോദി 2023 ജൂലൈ 13 ന് ഉച്ചകഴിഞ്ഞ് പാരീസിൽ എത്തിചേർന്നു.
ഫ്രാൻസ് പ്രധാനമന്ത്രി എലിസബത്ത് ബോൺ പ്രധാനമന്ത്രി മോദിയെ വിമാനത്താവളത്തിൽ സ്വീകരിച്ചു. പ്രധാനമന്ത്രി മോദിക്ക് ആചാരപരമായ സ്വീകരണവും ഗാർഡ് ഓഫ് ഓണറും നൽകി.
ഫ്രാൻസ് പ്രസിഡന്റ് ഇമ്മാനുവൽ മാക്രോണിന്റെ ക്ഷണപ്രകാരം പ്രധാനമന്ത്രി മോദി ബാസ്റ്റിൽ ഡേ പരേഡിൽ അതിഥിയായി പങ്കെടുക്കും. ഇന്ത്യ-ഫ്രാൻസ് തന്ത്രപ്രധാന പങ്കാളിത്തത്തിന്റെ 25-ാം വാർഷികത്തിന്റെ ആഘോഷം കൂടിയാണ് ഈ സന്ദർശനം.
ND
(
ടെക്സ്റ്റൈല്സ് മന്ത്രാലയം
2.16 ലക്ഷം യന്ത്രത്തറികള് നവീകരിക്കാന് കേന്ദ്ര സഹായം
രാജ്യത്തെ യന്ത്രത്തറി മേഖലയുടെ വികസനത്തിനായുള്ള പവര് ടെക്സ് ഇന്ത്യ എന്ന സമഗ്ര പദ്ധതിക്കു കീഴില് കേന്ദ്ര ഗവണ്മെന്റ് ഇതുവരെ 2.16 ലക്ഷം തറികള് നവീകരിക്കുന്നതിന് ധന സഹായം നല്കിയതായി കേന്ദ്ര ടെക്സ്റ്റയില്സ് വകുപ്പ് സഹമന്ത്രി ശ്രീ. അജയ് താംത രാജ്യസഭയില് രേഖാമൂലം അറിയിച്ചു. ഈ പദ്ധതിക്കു കീഴില് സാധാരണ യന്ത്രത്തറി യൂണിറ്റുകള്ക്ക് സാമ്പത്തിക സഹായം നല്കി അവയെ സെമി ആട്ടോമാറ്റിക്, ഷട്ടര്ലസ്സ് തറി യൂണിറ്റുകളാക്കിമാറ്റുകയാണ് ചെയ്യുന്നത്. ഇതു വഴി ഉല്പ്പാദനക്ഷമതയും ഗുണനിലവാരവും വര്ദ്ധിപ്പിക്കാനാകും.
(ഭേദഗതി ചെയ്ത സാങ്കേതിക വിദ്യാ നവീകരണ നിധി പദ്ധതി നടപ്പിലാക്കുന്നതിനായി ഒരു സമഗ്ര സോഫ്റ്റ്വെയര് വികസിപ്പിച്ചിട്ടുണ്ടെന്ന് ശ്രീ.അജയ് താംത അറിയിച്ചു. ഈ സോഫ്റ്റവെയര് വഴി ഗുണഭോക്താക്കളായ യൂണിറ്റുകള്ക്ക് നേരിട്ട് അപേക്ഷ സമര്പ്പിക്കാം. അപേക്ഷയുടെ ഓരോ ഘട്ടത്തിലുമുള്ള പുരോഗതി അറിയാനും സാധിക്കും.
ലോകത്ത് ഏറ്റവുമധികം പരുത്തി ഉല്പ്പാദിപ്പിക്കുന്ന രാജ്യമാണ് ഇന്ത്യ. 2017-18 ല് 6.29 ദശലക്ഷം മെട്രിക് ടണ് പരുത്തിയാണ് ഇന്ത്യ ഉല്പ്പാദിപ്പിച്ചത്. ഇക്കാലയളവില് ബംഗ്ലാദേശിലേക്ക് 1854 ദശലക്ഷം ഡോളറിന്റെയും ചൈനയിലേക്ക് 1020 ദശലക്ഷം ഡോളറിന്റെയും പരുത്തി ഇന്ത്യ കയറ്റുമതി ചെയ്തു. 2013-17 കാലയളവില് ഇന്ത്യയില്നിന്നുള്ള കൃത്രിമ നാരുകളുടെ കയറ്റുമതിയില് 3% വര്ദ്ധനയുണ്ടായെന്നും കേന്ദ്ര ടെക്സ്റ്റൈല്സ് സഹമന്ത്രി അറിയിച്ചു.
AM/MRD
രാജ്യരക്ഷാ മന്ത്രാലയം
ഇന്ത്യ - മലേഷ്യ സംയുക്ത സൈനികാഭ്യാസം ഹരിമൗ ശക്തി - 2022 മലേഷ്യയിലെ പുലായി, ക്ലുവാങ്ങിൽ ആരംഭിച്ചു
ന്യൂ ഡൽഹി: നവംബർ 28, 2022
ഇന്ത്യ - മലേഷ്യ സംയുക്ത സൈനികാഭ്യാസം "ഹരിമൗ ശക്തി - 2022" നവംബർ 28-ന് മലേഷ്യയിലെ പുലായി, ക്ലുവാങ്ങിൽ തുടങ്ങി ഡിസംബർ 12-ന് സമാപിക്കും. 2012 മുതൽ ഇന്ത്യൻ സൈന്യവും മലേഷ്യൻ സൈന്യവും തമ്മിലുള്ള വാർഷിക പരിശീലന പരിപാടിയാണ് ഹരിമൗ ശക്തി.
ഇന്ത്യൻ സൈന്യത്തിലെ ഗാർവാൾ റൈഫിൾസ് റെജിമെന്റിലെയും മലേഷ്യൻ സൈന്യത്തിലെ റോയൽ മലെയ് റെജിമെന്റിലെയും യുദ്ധപരിചയമുള്ള സൈനികർ ഈ വർഷത്തെ അഭ്യാസത്തിൽ പങ്കെടുക്കുന്നു. കാടിനുള്ളിലെ വിവിധ പ്രവർത്തനങ്ങളുടെ ആസൂത്രണത്തിലും നിർവ്വഹണത്തിലും പരസ്പര പ്രവർത്തനക്ഷമത വർദ്ധിപ്പിക്കുന്നതിനായി ഓപ്പറേഷൻ സമയത്ത് നേടിയ അനുഭവങ്ങൾ പങ്കിടും. ഈ അഭ്യാസത്തിന്റെ വ്യാപ്തിയിൽ ബറ്റാലിയൻ തലത്തിൽ ഒരു കമാൻഡ് പ്ലാനിംഗ് എക്സർസൈസും  കാടിനുള്ളിലെ ഉപ-പരമ്പരാഗത പ്രവർത്തനങ്ങളെക്കുറിച്ചുള്ള കമ്പനി തലത്തിലുള്ള ഫീൽഡ് പരിശീലന വ്യായാമവും  ഉൾപ്പെടുന്നു.
സംയുക്ത കമാൻഡ് പോസ്റ്റ്, സംയുക്ത നിരീക്ഷണ കേന്ദ്രം സ്ഥാപിക്കൽ, ബറ്റാലിയൻ തലത്തിൽ ലോജിസ്റ്റിക്സ് ആസൂത്രണം ചെയ്യുന്നതിനുപുറമെ, ഏരിയൽ ആസ്തികളുടെ ഉപയോഗത്തിന്റെ വൈദഗ്ധ്യം പങ്കിടൽ, സാങ്കേതിക പ്രദർശനങ്ങൾ, കാഷ്വാലിറ്റി മാനേജ്മെന്റ്/ഒഴിപ്പിക്കൽ എന്നിവ അഭ്യാസത്തിൽ ഉൾപ്പെടുന്നു. സംയുക്ത ഫീൽഡ് പരിശീലന അഭ്യാസങ്ങൾ, സംയുക്ത പോരാട്ട ചർച്ചകൾ, സംയുക്ത പ്രകടനങ്ങൾ എന്നിവയും നടക്കും. തന്ത്രപരമായ കഴിവുകൾ വർധിപ്പിക്കുന്നതിനും, സേനകൾ തമ്മിലുള്ള പരസ്പര പ്രവർത്തനക്ഷമത വർദ്ധിപ്പിക്കുന്നതിനും, സേനകൾ തമ്മിലുള്ള പരസ്പരം ബന്ധം പ്രോത്സാഹിപ്പിക്കുന്നതിനും പ്രത്യേക ഊന്നൽ നൽകും.
"ഹരിമൗ ശക്തി" ഇന്ത്യൻ സൈന്യവും മലേഷ്യൻ സൈന്യവും തമ്മിലുള്ള പ്രതിരോധ സഹകരണത്തിന്റെ നിലവാരം വർദ്ധിപ്പിക്കും. ഇത് ഇരു രാജ്യങ്ങളും തമ്മിലുള്ള ഉഭയകക്ഷി ബന്ധത്തെ കൂടുതൽ പരിപോഷിപ്പിക്കും.
പ്രധാനമന്ത്രിയുടെ ഓഫീസ്
അരുണാചൽ പ്രദേശിലെ ഗ്യാങ്ഖാറിൽ ഷാർ ന്യീമ ത്ഷോ സം നമിഗ് ലഖാങ്ങിന്റെ  ഉദ്ഘാടനത്തെ പ്രധാനമന്ത്രി അഭിനന്ദിച്ചു
അരുണാചൽ പ്രദേശിലെ ഗ്യാങ്ഖാറിൽ മുഖ്യമന്ത്രി ശ്രീ പേമ ഖണ്ഡു ഉദ്ഘാടനം ചെയ്ത ഷാർ ന്യീമ ത്ഷോ സം നമിഗ് ലഖാങ് യെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അരുണാചൽ പ്രദേശ് മുഖ്യമന്ത്രി ശ്രീ പേമ ഖണ്ഡുവിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"ഈ പുണ്യസ്ഥലം ഇന്ത്യയുടെ എല്ലാ ഭാഗങ്ങളിൽ നിന്നുമുള്ള ആളുകളെ ആകർഷിക്കുകയും നമ്മുടെ രാജ്യത്തിന്റെ ബുദ്ധമതവുമായി ആഴത്തിൽ വേരൂന്നിയ ബന്ധം വർദ്ധിപ്പിക്കുകയും ചെയ്യട്ടെ."
-ND-
(
പ്രധാനമന്ത്രിയുടെ ഓഫീസ്
ഒരു വർഷം കൊണ്ട് ഒരു ലക്ഷം കോടി രൂപയുടെ ഓർഡർ മൂല്യം നേടിയതിന് ഗവൺമെന്റ് ഇ മാർക്കറ്റ് പ്ലേസിനെ  പ്രധാനമന്ത്രി അഭിനന്ദിച്ചു
2021-22 സാമ്പത്തിക വർഷത്തിൽ 1 ലക്ഷം കോടി രൂപയുടെ വാർഷിക സംഭരണം കൈവരിച്ചതിന് ഗവൺമെന്റ് ഇ മാർക്കറ്റ്പ്ലെയ്സിനെ  പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ജിഇഎം പ്ലാറ്റ്ഫോം എംഎസ്എംഇകളെ പ്രത്യേകിച്ചും ശാക്തീകരിക്കുന്നുണ്ടെന്നും ഓർഡർ മൂല്യത്തിന്റെ 57% എംഎസ്എംഇ മേഖലയിൽ നിന്നാണ് വരുന്നതെന്നും അദ്ദേഹം പറഞ്ഞു.
Iഒരു ട്വീറ്റിൽ പ്രധാനമന്ത്രി പറഞ്ഞു :
ഒറ്റ വർഷത്തിനുള്ളിൽ ജെം ഇന്ത്യ 1 ലക്ഷം കോടി രൂപയുടെ ഓർഡർ മൂല്യം കൈവരിച്ചു എന്നറിയുന്നതിൽ സന്തോഷമുണ്ട്! മുൻ വർഷങ്ങളെ അപേക്ഷിച്ച് ഇത് ഗണ്യമായ വർദ്ധനവാണ്. ജിഇഎം പ്ലാറ്റ്ഫോം പ്രത്യേകിച്ചും എംഎസ്എംഇകളെ ശാക്തീകരിക്കുന്നു, ഓർഡർ മൂല്യത്തിന്റെ 57% എംഎസ്എംഇ മേഖലയിൽ നിന്നാണ് വരുന്നത്."
..ND..
(
ആരോഗ്യ, കുടുംബക്ഷേമ മന്ത്രാലയം
ആരോഗ്യമന്ത്രാലയം ഇ-സഞ്ജീവനി ഒപിഡി ആരംഭിച്ച് ആറുമാസത്തിനുള്ളിൽ 3 ലക്ഷം ടെലി കൺസൾട്ടേഷനുകൾ പൂർത്തിയാക്കി
കേന്ദ്ര ആരോഗ്യകുടുംബക്ഷേമ മന്ത്രാലയം തുടക്കം കുറിച്ച ഇ–സഞ്ജീവനി ഒപിഡി പ്ലാറ്റ്ഫോം 3 ലക്ഷം ടെലി കൺസൾട്ടേഷനുകൾ പൂർത്തിയാക്കി. തുടക്കമിട്ട് ആറുമാസത്തിനുള്ളിൽ ഈ നാഴികക്കല്ല് പിന്നിടാൻ കഴിഞ്ഞു.
(കോവിഡ് -19 പകർച്ചവ്യാധിക്കിടെ രോഗിക്ക് ഡോക്ടറുമായി ബന്ധപ്പെടാനായി ടെലിമെഡിസിൻ സേവനം ലഭ്യമാക്കാൻ ഇ-സഞ്ജീവനി ഒപിഡിക്ക് സാധിച്ചു.
1,29,801 ഡിജിറ്റൽ ഇടപാടുകളിലൂടെ തമിഴ്നാടാണ് ഇതുവരെ ഏറ്റവും കൂടുതൽ ടെലികൺസൾട്ടേഷനുകൾ നടത്തിയത്. തമിഴ്നാടിനു പിന്നാലെ ഉത്തർപ്രദേശ് , കേരളം , ഉത്തരാഖണ്ഡ്  എന്നീ സംസ്ഥാനങ്ങൾ ആണ്. ആകെ കൺസൾട്ടേഷനുകളിൽ 89.75 ശതമാനവും നടത്തിയത് ഈ നാലു സംസ്ഥാനങ്ങളാണ്.
ഇ–സഞ്ജീവനി ഉപയോഗിക്കുന്ന സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും എണ്ണം 26 ആയി ഉയർന്നു. ഇ-സഞ്ജീവനി ഒപിഡിയിൽ ഏകദേശം 4,600 ഡോക്ടർമാർക്ക് പരിശീലനം നൽകിയിട്ടുണ്ട്. പ്രതിദിനം ശരാശരി 6000 കൺസൾട്ടേഷനുകൾ ഇ–സഞ്ജീവനിയുടെ ദേശീയ ശൃംഖലയിൽ നടത്തിയിട്ടുണ്ട്.
രണ്ട് തരത്തിലുള്ള ടെലി മെഡിസിൻ സേവനങ്ങളാണ് ഇ–സഞ്ജീവനി പ്ലാറ്റ്ഫോം ലഭ്യമാക്കിയിരിക്കുന്നത് . ഡോക്ടർ- ടു- ഡോക്ടർ , പേഷ്യന്റ്- ടു-ഡോക്ടർ  ടെലി- കൺസൾട്ടേഷൻ എന്നിവയാണത്.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 195.35 കോടി കടന്നു
ന്യൂ ഡൽഹി: ജൂൺ 14, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 195.35 കോടി  കടന്നു. 2,50,79,283 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.52 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 50,548 പേരാണ്. ഇത് ആകെ രോഗബാധിതരുടെ 0.12 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 4,035 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,61,370 ആയി. ദേശീയ രോഗമുക്തി നിരക്ക് 98.67%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,594 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.32 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.05 ശതമാനമാണ്.
RRTN
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ പുരുഷന്മാരുടെ ബാഡ്മിന്റൺ സിംഗിൾസിൽ വെങ്കലം നേടിയ പ്രണോയ് എച്ച്എസിന്റെ ശ്രദ്ധേയമായ നേട്ടത്തിൽ പ്രധാനമന്ത്രിയുടെ പ്രശംസ
ഏഷ്യൻ ഗെയിംസിൽ പുരുഷന്മാരുടെ ബാഡ്മിന്റൺ സിംഗിൾസിൽ വെങ്കലം നേടിയ പ്രണോയ് എച്ച്എസിന്റെ ശ്രദ്ധേയമായ നേട്ടത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഏഷ്യൻ ഗെയിംസിൽ പുരുഷന്മാരുടെ ബാഡ്മിന്റൺ സിംഗിൾസിൽ വെങ്കലം നേടിയ പ്രണോയ് എച്ച് എസിന്റെ ശ്രദ്ധേയമായ നേട്ടത്തിൽ ആഹ്ളാദിക്കുന്നു ! അദ്ദേഹത്തിന്റെ അചഞ്ചലമായ നിശ്ചയദാർഢ്യവും തികഞ്ഞ ദൃഢതയും കായികതാരങ്ങൾക്ക് പാഠമാണ്.
സബാഷ്, പ്രണോയ്! രാജ്യം ഈ വിജയം ആഘോഷിക്കുന്നു.